  Наталья Тетерина Пенсионеръёслэн огъяросси спартакиадаязы Удмуртилэсь данзэ утись командаез Глазкарын кылдытозы. Гужем элькун ӵошатсконъёслы йылпумъянъёсъя люкам сборнойлэсь составзэ 27-тӥ пӧсьтолэзе быръёзы. Со сярысь журналистъёслы Удмуртиысь физкультурая, спортъя но егитъёсын ужан политикая министрлэн воштӥсез Павел Вечтомов ивортӥз. Командае 15 адями пыроз. Ми капчи программа дасям. <…> Со капчи атлетика, уян, ӝӧк вылын шудон теннис, ми пуляен ыбылӥськонъя, шахматъя ӵошатсконъёс ортчытом но капчи упражнениосын ГТО проектэз Павел Вечтомов, Удмуртиысь физкультурая, спортъя но егитъёсын ужан политикая министрлэн воштӥсезЭлькун спрактакиада «Прогресс» стадионын 11 часын усьтӥськоз. Вожвылъяськонъёсы 30 муниципал кылдытэтъёсысь 400-лэсь ятыр пенсионеръёс пыриськозы. Удмуртилэн сборноез Новосибирскын ортчоно огъяросси ӵошатсконъёсы 20-тӥ гудырикошконэ мыноз. Тегъёс: Спорт Удмуртия Глазкар пенсионеръёс  